Downloaded from - MoviesMod.fit
ΣΤΑ ΠΡΟΗΓΟΥΜΕΝΑ
Οι Τριχοπόδαροι, πού είναι;
Ήλπιζα να βρω τους φίλους μου.
Υπάρχει αυτό που γυρεύεις
και υπάρχει αυτό που βρίσκεις, έτσι;
Αυτήν τη... μαγεία.
Μπορείς να μου μάθεις πώς να χειρίζομαι μια ράβδο;
Είναι δική σου να τη χειριστείς, αν αποδείξεις ότι είσαι άξιός της.
Ο Βάλαντιλ μου είπε ότι στην Παλιά Συνοικία,
προσεύχονται μέρα και νύχτα για σένα.
Εσύ άνοιξες ξανά την καρδιά μου στον δρόμο των Πιστών.
Μπορούμε να πολεμήσουμε μαζί.
Δεν δίνονται όλες οι μάχες για να κερδηθούν.
Ενημερώστε τον δεσμοφύλακα ότι αυτός προκάλεσε την εξέγερση.
Οι Τραγουδιστές της Πέτρας λένε ότι ακούν το βουνό.
Με αυτό το Δαχτυλίδι, μπορώ να το βλέπω.
Δεν έχουμε πάρει ακόμα ούτε δαχτυλήθρα από τον ωκεανό των πλούτων του.
Άλλαξε.
Μα δεν είναι άπληστος. Ποτέ δεν ήταν.
Είναι πιθανό το Δαχτυλίδι που φοράει...
Όχι. Δεν μπορεί να υπάρχει ψεγάδι στα Δαχτυλίδια σας.
Τότε ίσως, το ψεγάδι είναι του Δαχτυλιδοποιού.
Πόσα ξέρεις πραγματικά γι' αυτόν τον Άναταρ;
Μετέβαλες τα Δαχτυλίδια, ναι ή όχι;
Όχι.
Μαζί το κάναμε.
Πρέπει να εξιλεωθούμε για τα λάθη μας ολοκληρώνοντας τα Δαχτυλίδια μαζί.
Τα Εννέα πρέπει να λυτρώσουν τα Επτά.
Πρέπει να μας λυτρώσουν όλους.
Οι Ορκ δεν είναι στη Μόρντορ.
Μια λεγεώνα κατευθύνεται στο Ερέγκιον.
Η Γκαλάντριελ είχε δίκιο. Nα στείλεις τον στρατό στο Ερέγκιον αυτήν τη στιγμή.
Σε έφερα εδώ
όχι ως κρατούμενη...
αλλά ως πιθανή σύμμαχο.
Διότι μοιραζόμαστε έναν κοινό εχθρό.
Ο ΆΡΧΟΝΤΑΣ ΤΩΝ ΔΑΧΤΥΛΙΔΙΏΝ: ΤΑ ΔΑΧΤΥΛΊΔΙΑ ΤΗΣ ΔΎΝΑΜΗΣ
Σκάσε.
Θα μας πουν λιποτάκτες.
Δεν με νοιάζει πώς θα μας πουν.
Εγώ δεν θα πεθάνω βοηθώντας τον Άνταρ να κυνηγήσει ένα φάντασμα.
Δαχτυλίδια των Ανθρώπων, γιατί με αψηφάτε ακόμα;
Εσείς, που δεν ζείτε, δεν αναπνέετε,
δεν έχετε ούτε νου ούτε θέληση;
Ποια περηφάνια είναι υφασμένη στον εσώτατο εαυτό σας,
που εναντιώνεστε στο χέρι μου;
Ξανά.
Κι άλλο ασήμι.
Κι άλλο μίθριλ.
Δεν υπάρχει άλλο μίθριλ.
Οι Νάνοι έχουν καθυστερήσει την παράδοσή του.
Πιέστε τους, λοιπόν.
Προσπαθήσαμε, άρχοντά μου. Όλα τα αγγέλματα μένουν αναπάντητα.
Όλα εγώ πρέπει να τα κάνω;
Πασχίζουμε όσο πιο σκληρά μπορούμε.
Κάποιοι από εμάς παρατήρησαν ότι δείχνεις...
πολύ οξύθυμος τελευταία, άρχοντά μου.
Πώς είπαμε ότι σε λένε, σιδηρουργέ;
Εννοείς ότι δεν θυμάσαι;
Ασφαλώς και θυμάμαι.
Μόνο... Δώστε μου ένα λεπτό.
-Άρχοντα Κελεμπρίμπορ. -Δώστε μου ένα λεπτό, είπα!
Κάντε όλοι μια ανάπαυλα.
Μιρντάνια. Τη φωνάζουν Μιρντάνια.
Δεν είναι δυνατόν να θυμάσαι τα πάντα.
Όμως δεν θυμάμαι και απλά πράγματα.
Νωρίτερα, θα ορκιζόμουν ότι άφησα το σφυρί μου εδώ και...
Εννοείς εκείνο το σφυρί;
Ναι.
Πρέπει να χάνω το μυαλό μου.
Ή χάνεσαι τόσο βαθιά μέσα του,
που έχει γίνει τεράστιο βάρος να επιστρέφεις.
Τόσο βαθιά.
Φαντάζομαι ότι κάποιες φορές μπαίνεις σε πειρασμό
απλώς να μείνεις εκεί λίγο,
και να ανακτήσεις διαύγεια.
Καλά είμαι.
Είμαι απλώς κουρασμένος.
Τότε φοβάμαι ότι δεν θα σου αρέσουν τα μαντάτα που φέρνω.
Ο λαός σου απαιτεί ακρόαση.
Όχι.
Είσαι ο Άρχοντας του Ερέγκιον. Έχεις ευθύνες.
Ναι, και η μεγαλύτερη ευθύνη μου είναι στα Δαχτυλίδια.
Ώσπου να ολοκληρωθούν τα Εννέα, τίποτα άλλο δεν έχει σημασία.
Πολύ καλά, λοιπόν.
Όπως επιθυμείς.
Υπάρχει και κάτι ακόμα.
Οι Νάνοι άργησαν να στείλουν το μίθριλ μας.
Μπορείς να το φροντίσεις;
Αμέσως.
Η εργασία αναλώνει τον Πρώτο των Ξωτικών-σιδηρουργών.
Μου ζητά να χειριστώ όλα τα θέματα διοίκησης στη θέση του.
Λοιπόν, ποιο είναι το θέμα;
Δείξε του.
Τι να μου δείξει;
Αυτό το φυλάκιο βρίθει συνήθως από τεχνίτες και εμπόρους
που ταξιδεύουν για την πόλη.
Μα όλα σταμάτησαν χθες κατά παράξενο τρόπο.
Στείλαμε ομάδα αναζήτησης
για να δούμε αν υπήρχε εμπόδιο πάνω στον δρόμο.
Αλλά μόνο ένας στρατιώτης επέστρεψε.
Πού είναι;
Ξεβράστηκε το πρωί. Κουβαλούσε πάνω του ένα μήνυμα.
Θάψτε τον.
Μην το δείξεις πουθενά αυτό.
Να ενημερώσω τον άρχοντα Κελεμπρίμπορ;
Όχι.
Μου ζήτησε να φροντίσω ώστε να μην τον ενοχλήσει κανείς.
Ούτε καν οι σιδηρουργοί.
Μας απογύμνωσε από τα καθήκοντά μας;
Φοβάμαι πως ναι.
Λόγω εκείνης της περίπτωσης που ξέχασε το όνομά μου;
Ήμουν απότομη μαζί του, αλλά...
Δεν είναι ο εαυτός του, Μιρντάνια.
Προς το παρόν, ας τον αφήσουμε στην απομόνωσή του.
Δώσε του χρόνο. Και προσευχήσου.
Προσευχήσου να τελειώσει το έργο του πριν τον τελειώσει.
Μπορείς να φροντίσεις...
ώστε να σεβαστούν και οι άλλοι τις επιθυμίες του;
Ασφαλώς, άρχοντά μου.
Κύριέ μου, το χάραγμα. Στο σώμα.
Τι έγραφε;
"Πού είναι Εκείνος;"
Κατά τη σύντομη διάρκεια που υπήρξα αιχμάλωτός σου,
έδειχνες ότι ήθελες να βρεις τον Σάουρον.
Θα μπορούσε να πει κανείς ότι σε είχε κυριεύσει αυτό,
με τον τρόπο που σε κυριεύει
όταν του επιτρέψεις να εισχωρήσει στο μυαλό σου.
Δεν ξέρεις τίποτα για το μυαλό μου.
Υπέκυψες σε εκείνον.
Εγώ αντιστάθηκα.
Για λίγο, ίσως.
Όμως αργά ή γρήγορα, σε βλέπει.
Όχι μόνο ποια είσαι, αλλά και ποια θέλεις να γίνεις.
Το μάτι του ανοίγει τρύπα και ο υπόλοιπος μπαίνει μέσα έρποντας.
Και για λίγο, σε κάνει να πιστεύεις ότι η δύναμή του έγινε δική σου.
Ακαταμάχητη δύναμη...
που κάνει την εκπλήρωση κάθε επιθυμίας να φαίνεται αναπόφευκτη.
Ένας ωκεανός χρωμάτων
που μπροστά του όλα τα άλλα φαίνονται από εκεί και πέρα...
Βαρετά και γκρίζα.
Τι σου υποσχέθηκε;
Έναν στρατό.
Θέλεις να μάθεις τι πρόσφερε σε εμένα;
Δεν με ενδιαφέρει.
Παιδιά.
Τότε φαίνεται ότι έδωσε και στους δύο αυτό που θέλαμε.
Βλέπεις,
δεν είναι τα ψέματά του που πρέπει να εξαλειφθούν.
Αλλά αυτός.
Εγώ μπορώ να σε βοηθήσω.
Θα σε βοηθήσω να καταστρέψεις τον Σάουρον.
Τι βοήθεια θα μπορούσες να προσφέρεις, Ορκ;
Το στέμμα του Μόργκοθ. Μου είπαν...
Λένε πολλές ιστορίες για το τι συνέβη,
αφότου άρπαξαν το Σίλμαριλ από το περιβάλλον του.
Ο Σάουρον το σφυρηλάτησε ξανά για να το ταιριάξει στο κεφάλι του.
Ήμουν εκεί όταν γονάτισε για να στεφθεί.
Εγώ χρησιμοποίησα τη δύναμή του για να σκοτώσω τον Σάουρον.
Αν αυτό που λες είναι αλήθεια,
γιατί επέστρεψε;
Επειδή δεν είχα βρει εσένα ακόμα.
Τι ρόλο θα παίξω σε αυτό;
Λένε ότι τα Τρία Δαχτυλίδια των Ξωτικών έσωσαν τη φυλή σου από τον χαμό.
Αληθεύει;
Αν αληθεύει, τότε ίσως μαζί,
το στέμμα και τα Δαχτυλίδια σου θα ήταν αρκετά ισχυρά
για να καταστρέψουν τον Σάουρον για πάντα.
Ο Πανούργος πιστεύει ότι ακόμα δεν μπορώ να τον αγγίξω.
Όμως ξέρω ότι κρύβεται στο Ερέγκιον.
Και υποψιάζομαι ότι ξέρεις σίγουρα...
ότι ο Χάλμπραντ είναι ο Σάουρον.
Έτσι δεν είναι;
Το πεπρωμένο εκείνης της πόλης
βασίζεται στην ικανότητά σου να παραμερίζεις την περηφάνια.
Προτείνω να βρεις τη θέληση να το κάνεις.
Αν μπορείς.
Θα μιλήσουμε ξανά.
Παρανομία.
Υποκίνηση σε βίαιη σύγκρουση που οδήγησε σε απώλεια ζωής.
Και τελευταίο, αλλά και πιο απεχθές,
το έγκλημα της εσχάτης προδοσίας.
Επομένως, αυτές οι φρικτές παραβάσεις του νόμου τιμωρούνται με θανατική ποινή.
-Ναι! -Να τελειώνουμε.
-Δεν του αξίζει να θανατωθεί. -Ίσως.
Ωστόσο,
δεδομένης της πολυετούς πιστής υπηρεσίας του στο βασίλειό μας,
η απόφαση του δικαστηρίου είναι να αφεθεί ελεύθερος ο κατηγορούμενος.
Ελεύθερος...
Ελεύθερος, εφόσον, βεβαίως, αποκηρύξει τα εγκλήματά του
και ορκιστεί πίστη στον αληθινό άρχοντα του Νούμενορ.
Ελέντιλ, γιε του Αμάντιλ, αποκηρύσσεις τα εγκλήματά σου;
Τα αποκηρύσσω.
Και αποδέχεσαι τον Αρ-Φαραζόν ως αληθινό Βασιλιά του Νούμενορ;
Δεν τον αποδέχομαι.
Μίλα πιο δυνατά, Ελέντιλ,
για να σε ακούσουν όλοι οι συγκεντρωμένοι.
Δεν τον αποδέχομαι!
Διότι η αληθινή ηγέτιδα του Νούμενορ είναι τώρα, ως το τέλος της ζωής της,
η Μίριελ, θυγατέρα του Ταρ-Πάλαντιρ!
Και ο μόνος προδότης εδώ είσαι εσύ!
Λοιπόν, τι θα τον κάνουμε;
Έκανες αρκετά, μικρέ.
Ίσως πρέπει να αφήσουμε τους Βάλαρ να κρίνουν την τύχη του.
Αν οι Πιστοί επιθυμούν να ακολουθήσουν τις παλιές παραδόσεις,
θα πεθάνουν σύμφωνα με αυτές.
Νόρι.
Ροχαλίζει; Ποιος ροχαλίζει;
Κανείς.
Εγώ... είδα κάτι.
Η Κρυφή Φωτιά μάς ψιθυρίζει, αν έχουμε αφτιά να την ακούσουμε.
Μας λέει διάφορα, μας δείχνει διάφορα.
Μας δείχνει πράγματα που θα συμβούν; Ή πράγματα που ίσως συμβούν;
Δείχνει τα αυριανά σύννεφα τόσο καθαρά όσο η χθεσινή λιακάδα.
Πώς θα μάθω να ελέγχω τη δύναμή του; Για να αντεπιτεθώ στο σκοτάδι;
Γιατί να θέλει η Κρυφή Φωτιά να γίνεις αφέντης της;
Μα αν δεν την ελέγχω, πώς θα τη χρησιμοποιήσω;
Απέτυχες σε κάθε δοκιμασία που αντιμετώπισες ως τώρα.
Αν αποτύχεις στην τωρινή δοκιμασία,
δεν θα υπάρξει άλλη.
Πες μου τι πρέπει να κάνω.
Ακολούθα τον γερο-Τομ. Διότι θα σου δείξει.
Γιατί απλώς δεν φεύγετε;
Φύγετε μακριά τους. Σκάστε το.
Και πού ακριβώς να πάμε;
Μα... όπου θέλετε.
Οι Τριχοπόδαροι βρίσκουν νέο σπίτι κάθε μήνα.
Αυτό το Σμίελ, το έσκαψαν η μαμά μου και οι δικοί της για μένα.
Γεννήθηκα σε αυτό.
Φροντίζω εκείνο το δέντρο από τότε που μπορούσα να κρατήσω τσουγκράνα.
Παντρεύτηκα τον Μπράμγκαρ μου στη σκιά του.
Την περασμένη άνοιξη, όταν τον έχασα,
τον έθαψα από κάτω του.
Και μια μέρα, θα με θάψουν δίπλα του.
Όλα αυτά τα Σμίελ έχουν μια ιστορία σαν αυτή.
Βλέπεις, αυτό το μέρος, δεν είναι μόνο το μέρος που ζούμε.
Είναι το σπίτι μας.
Εγώ φταίω.
-Νόρι... -Εγώ σας έριξα σ' αυτήν την τάφρο.
Ίσως πρέπει εγώ να σας βγάλω.
Αν παραδοθώ τώρα,
υπάρχει πιθανότητα να βγάλω και την Πόπι.
Ήθελα να σε ρωτήσω, γιατί ακριβώς σε φωνάζουν "Κανένα";
Οι δικοί μου ήταν αναποφάσιστοι. Τους πήρε πολύ καιρό να βρουν ένα όνομα.
Πόσο καιρό;
Ένα με δύο χρόνια.
Δεν είναι πολύ.
Πριν ένα με δύο χρόνια.
Μου είχε ήδη κολλήσει το "Κανένας".
Γιατί με κοιτάς έτσι;
Σκόπευα να σε ρωτήσω,
τώρα που υπάρχει πιθανότητα να μας δολοφονήσουν,
αν θέλεις να έρθεις...
Πάψε να μιλάς.
-Μέριμακ. -Πόπι.
Έφαγες σαύρα για βραδινό;
Γιατί ρωτάς;
Έχει δίκιο, Νόρι.
Οι μεγάλοι μας κυνηγούν για να πιάσουν αυτόν, τον Ξένο.
Αν παραδοθείς, μπορεί να βάζεις όλο τον κόσμο σε κίνδυνο.
Τους Χοντροκόκαλους και τους Τριχοπόδαρους.
Τη μαμά και τον μπαμπά σου. Την Ντίλι.
Πόσες φορές μου είπες ότι είναι σημαντικός;
Πάνω από μια ντουζίνα, υποθέτω.
Το θέμα είναι, Νόρι, αργά ή γρήγορα, όταν λες κάτι αρκετές φορές,
αρχίζω να σε πιστεύω.
Λέω να πολεμήσουμε.
Ο Σκοτεινός Μάγος βρήκε τη ράβδο του.
Και τώρα, ήρθε η ώρα να βρεις τη δική σου.
Ποια είναι;
Θα βρεις την αληθινή σου ράβδο μόνο όταν το όραμα της καρδιάς σου
είναι αφιερωμένο στην υπηρεσία της Κρυφής Φωτιάς.
Μα είναι πάρα πολλές.
Ίσως περάσουν μήνες ψάχνοντας εκεί έξω.
Έχεις όσο χρόνο χρειάζεσαι.
Εκτός αν επιθυμείς να πας κάπου αλλού.
Την είδα. Τη Νόρι.
Ήταν...
Με κάποιο τρόπο, ξέρω ότι αν δεν τη βρω σύντομα, θα πεθάνει.
Και οι δύο θα πεθάνουν.
Πολλοί που πεθαίνουν αξίζουν τη ζωή.
Κάποιοι που ζουν αξίζουν τον θάνατο.
Ποιος είσαι που θα αποφασίσεις;
Μόλις μάθω ότι είναι ζωντανή, μπορώ να γυρίσω σε σένα.
Όχι, δεν μπορείς.
Υπάρχουν φορές που ένα μονοπάτι γίνεται δύο και πρέπει να διαλέξεις.
Αν φύγεις τώρα, δεν θα ξαναγυρίσεις σ' αυτό το μονοπάτι.
Δεν υπάρχει άλλος τρόπος;
Ο Σάουρον εμφανίζεται στα δυτικά.
Ένας Σκοτεινός Μάγος στα ανατολικά.
Κάθε ψυχή στη Μέση Γη κινδυνεύει.
Θα τους εγκαταλείψεις στον χαμό τους;
Είναι φίλη μου.
Τη φίλη σου ή το πεπρωμένο σου;
Η επιλογή είναι δική σου.
Εμπρός, βάλτε δύναμη.
Κύριε.
Με κάλεσες, πατέρα;
Όχι.
Αυτός σε κάλεσε.
Βλέπω ότι τα Επτά σε υπηρετούν καλά, πρίγκιπα Ντούριν.
Υπηρετούν κάποιον καλά. Το δέχομαι αυτό.
Οι περιστάσεις έχουν αλλάξει.
Μόλις έμαθα ότι το Ερέγκιον απειλείται από εισβολή.
Χωρίς μίθριλ, τα εναπομείναντα Δαχτυλίδια της Δύναμης ίσως δεν ολοκληρωθούν.
Χρειαζόμαστε κι άλλο.
Και το χρειαζόμαστε τώρα.
Πόσα μπορώ να σου προσφέρω;
Δεν υπάρχει τίποτα που να...
Πόσα, τι;
Έμαθα ότι επεκτείνεις τις εξορυκτικές σου δραστηριότητες.
Μπορούμε να προμηθεύουμε συνεχώς ξυλεία
για να φτιάξετε εξέδρες, φρεάτια ορυχείων.
Ή μήπως το Καζάντ-ντουμ θα προτιμούσε κάτι...
πολυτιμότερο;
Πατέρα, μήπως θα ήταν φρόνιμο να το συζητήσουμε πρώτα ιδιαιτέρως;
Δεν έχουμε τίποτα να συζητήσουμε.
Έχω ήδη αποφασίσει.
Και;
Η απάντηση είναι όχι.
Παρακαλώ, διαβίβασε τη συγγνώμη μου στον άρχοντα Κελεμπρίμπορ.
Βασιλιά Ντούριν.
Πρίγκιπα. Χαιρετώ.
Δόξα στον Άουλε.
Για μια στιγμή, φοβήθηκα ότι είχες χάσει τελείως τα λογικά σου.
Αντιθέτως.
Έχω μεγάλη διαύγεια πνεύματος.
Αλλά μην ανησυχείς, γιε μου.
Θα γυρίσουν.
"Γυρίσουν";
Τον άκουσες.
Πόλεμος έρχεται στη Μέση Γη.
Και ο στρατός που φέρει όπλα και πανοπλία φτιαγμένα από μίθριλ
είναι ανίκητος.
Θα ορίσουμε την τιμή μας.
Έχεις τρελαθεί;
Όλος ο κόσμος τρελάθηκε, γιε μου.
Αλλά πρέπει εμείς να τον πιάσουμε από τον λαιμό.
Πες του Νάρβι να διπλασιάσει τους εργάτες. Επεκτείνουμε τη σκαφή.
Πατέρα.
Βγάλε το Δαχτυλίδι.
Δεν το βγάζω.
Είναι δικό μου.
Ανήκει σε μένα.
Όχι.
Εσύ ανήκεις σε αυτό.
Αν είναι αλλιώς, παρακαλώ, απόδειξέ το.
Βγάλ' το.
Δεν έχω τίποτα να σου αποδείξω, μικρέ.
Τότε δεν μας άφησε άλλη επιλογή.
Θα αποκλείσουμε το ορυχείο με τα κορμιά μας αν χρειαστεί.
Θα στείλει όλο τον στρατό πάνω μας.
Ας τολμήσει!
Αν είναι δέσμιος του Δαχτυλιδιού, και στρέψει τα στρατεύματα στον γιο του,
θα δείξει σε κάθε Νάνο στο Καζάντ-ντουμ ότι δεν είναι ικανός να κυβερνήσει.
Θα του πάρουν το στέμμα.
Πώς μπορείς να μιλάς έτσι γι' αυτόν;
Ντούριν.
Λες ότι θέλεις να τον ταπεινώσεις.
Να τον καταστρέψεις.
Τον αγαπώ όσο τον αγαπάς κι εσύ.
Μάρτυράς μου ο Άουλε, είναι δυο φορές πατέρας μου απ' όσο ήταν ο δικός μου.
Αλλά ο Νάνος σ' εκείνον τον θρόνο δεν είναι ο πατέρας σου.
Όσο φοράει το Δαχτυλίδι, δεν ακούει άλλες φωνές, ούτε και τις δικές μας.
Και κάθε Νάνος σε αυτό το βουνό κινδυνεύει!
Ντούριν!
Ντούριν...
Ντούριν, είσαι...
Δεν μπορώ να το κάνω.
Δεν μπορώ να το κάνω, Ντίσα.
Τον κοιτάζω, και στα μάτια του...
Ακόμα βλέπω τον πατέρα μου.
Χαμένος και μακριά, ναι, αλλά είναι ακόμα εκεί μέσα.
Πάντα έβλεπες το φως στο τέλος της σπηλιάς, αγάπη μου.
Έλα.
Αν δεν δράσουμε τώρα, δεν θα φτάσουμε ποτέ το φως.
Θα καταστρέψει τον εαυτό του και θα πάρει το βασίλειο μαζί του.
Την αυγή, θα σε ρίξουν στη θάλασσα για να περάσεις από την Κρίση της Αβύσσου.
Καλούν το θαλάσσιο φίδι καθώς μιλάμε.
Μίλησα με τον Αρ-Φαραζόν.
Δεν επιθυμεί να ανταγωνιστεί περαιτέρω τους Πιστούς.
Η προσφορά ελέους του ισχύει ακόμα, αν ορκιστείς...
Να ορκιστώ υποτέλεια σε αυτόν;
Δεν είναι έλεος να ζητάς από κάποιον να απαρνηθεί την εντιμότητά του.
Μετά από τόσα που έχασε αυτή η οικογένεια, δεν μπορώ να χάσω κι εσένα.
Σε παρακαλώ, πατέρα.
Σε παρακαλώ.
Κατάπιε την περηφάνια σου.
Αν μετά από όλα αυτά, βλέπεις μόνο περηφάνια...
Τότε δεν έμειναν άλλα λόγια για να πούμε.
Ο Βασιλιάς είπε ότι θα το έλεγες αυτό.
Είπε ότι το μίσος σου για εκείνον έγινε μίσος για εμένα,
και ότι έκλεισες τα αφτιά σου στη φωνή μου.
Οπότε γονάτισα μπροστά του,
και ικέτεψα,
με τη γλώσσα μου στο χώμα, να μου επιτρέψει να πάω σε εκείνη.
Εύχομαι να μην έσφαλα.
Δεν ανήκεις σε αυτόν τον τόπο.
Υποκλίσου στον Φαραζόν.
Το διατάζω.
Κι αν το Νούμενορ αντέξει, θα χρειαστεί άνδρες σαν εσένα.
Άνδρες που θα υπερασπιστούν ό,τι είναι πολύτιμο. Άνδρες της πίστης.
Η πίστη δεν είναι πίστη αν δεν βιωθεί.
Και η καρδιά μου ξέρει ότι είσαι η αληθινή κληρονόμος του βασιλείου.
Δεν μπορώ να αρνηθώ αυτήν τη γνώση.
Αν το έκανα, θα έπαυα να είμαι ο άνδρας που θέλεις να σώσεις.
Κι αν κάνεις λάθος;
Τότε θα προτιμούσα να πεθάνω με καρδιά ακέραιη,
παρά να ζήσω με καρδιά ραγισμένη από δειλία.
Και η δική μου καρδιά;
Αν είναι θέληση των Βάλαρ να μου χαριστεί η ζωή...
τότε θα μου χαριστεί.
Κι αν δεν είναι;
"Η θάλασσα έχει πάντα δίκιο".
Σκαλοπάτι!
Ντίσα...
Ντίσα, ήρθαμε εδώ με διαταγή του Βασιλιά.
Σε παρακαλώ, κάνε στην άκρη,
αλλιώς θα αναγκαστώ να βάλω να σε διώξουν.
Λυπάμαι.
Αυτό θα έπρεπε να μας τρομάξει;
Όχι.
Αυτοί πρέπει.
Σ' αγαπάω.
Αγάπα με αργότερα.
Αυτή είναι μονάχα η αρχή.
Θα επιστρέψουν. Και θα είναι περισσότεροι.
Θα είμαστε έτοιμοι.
Απαρνείσαι κάθε γήινη εξουσία και δέχεσαι την κρίση των Βάλαρ;
Δέχομαι την κρίση τους.
Πετάξτε τον μέσα.
Ελευθερώστε τον!
Δεδομένου ότι το έγκλημά του έγινε στο όνομά μου,
έχω δικαίωμα να αντιμετωπίσω την κρίση των Βάλαρ στη θέση του.
-Αυτός πρέπει να πέσει. Πάρτε τον. -Όχι!
Βασίλισσά μου...
Έχει δίκιο. Είναι όλα εκεί μέσα. Πρέπει.
Είναι αλήθεια;
Σύμφωνα με το γράμμα του νόμου, ναι.
Έτσι θα γίνει.
Όχι, πάρτε εμένα.
Πάρτε εμένα.
Μίριελ, δεν μπορείς...
Αν είναι να βαδίσουμε το μονοπάτι των Πιστών,
εγώ πρέπει να κάνω το πρώτο βήμα.
-Ήρθε! Κοιτάξτε! -Στον ορίζοντα.
Ναι, έρχεται τώρα.
Οι Βάλαρ την έκριναν...
-Να τη! -Αθώα!
Βασίλισσά μου.
Χαίρε, Ταρ-Μίριελ, Βασίλισσα της Θάλασσας!
Χαίρε, βασίλισσα Μίριελ!
-Χαίρε, βασίλισσα Μίριελ! -Χαίρε, Βασίλισσα της Θάλασσας.
Χαίρε, βασίλισσα Μίριελ.
Ναι. Ο Χάλμπραντ είναι ο Σάουρον.
Στο Ερέγκιον φτιάχνει Δαχτυλίδια ώστε να κυριαρχήσει στη φυλή μου.
-Και στη δική σου. -Κάθε φυλή στη Μέση Γη.
Αλλά δεν θα αποδράσει ώσπου να ολοκληρωθεί η αποστολή του.
Αυτό δίνει σ' εμάς ένα στιγμιαίο πλεονέκτημα.
Σ' εμάς;
Ελευθέρωσέ με.
Τώρα που μιλάμε, ο Έλροντ φεύγει από το Λίντον με στρατό Ξωτικών.
Και τη Νένια, το Δαχτυλίδι μου.
Μάλιστα.
Μόλις φτάσει, θα αποκλείσει την πόλη,
θα ελευθερώσει τον Κελεμπρίμπορ από τον Σάουρον, και μετά μαζί,
οι Ουρούκ,
εσύ κι εγώ θα εξαλείψουμε κάθε ίχνος του Σάουρον από τον κόσμο.
Να μην έρθει ξανά.
Και μετά τι;
Τα Δαχτυλίδια που γνώρισαν το άγγιγμά του θα καταστραφούν.
Εννοούσα, τι θα γίνει με τους Ουρούκ;
Θα μας επιτρέψει ο Υψηλός Βασιλεύς να επιστρέψουμε ειρηνικά;
Ή θα προχωρήσει με τα σχέδιά του να εισβάλει στη Μόρντορ;
Η σκιά όχι μόνο έχει κυριεύσει εσένα, αλλά έχει κυριεύσει και όλα τα Ξωτικά.
Τελικά,
η επιθυμία σου να αποδείξεις την αρετή σου θα εξυπηρετήσει τα σχέδια του Σάουρον.
Μιλάς ψέματα.
Ελπίζοντας ότι θα αποκαλύψω κάτι.
Ήδη αποκάλυψες
όλα όσα έλπιζα ότι θα αποκάλυπτες και ακόμα περισσότερα.
Εμπρός.
Ήρθε η ώρα!
Το Ερέγκιον μπορεί να είναι κάτω από τον έλεγχο του Σάουρον τώρα.
Δεν αρκεί μία λεγεώνα των παιδιών σου για να το πολιορκήσει.
Πίστεψες ότι θα προσπαθούσα να δοκιμάσω τη δύναμη του Σάουρον
με μία λεγεώνα;
Τώρα που επιβεβαίωσες πέρα από κάθε αμφιβολία ποιος είναι,
και μου είπες ποιος έχει το Δαχτυλίδι σου,
το Ερέγκιον θα πέσει.
Και ο Σάουρον μαζί του.
Όχι.
Αυτό πρέπει να θέλει εκείνος.
Ο Σάουρον δεν έχει δικό του στρατό,
γι' αυτό παρέσυρε τον δικό σου εδώ.
Θέλει να επιτεθείς στο Ερέγκιον.
Δέστε την. Θα φανεί χρήσιμη αργότερα.
-Σε ικετεύω. Μην κάνεις ανοησία. -Προχώρα.
Μην το κάνεις. Μην τσιμπήσεις το δόλωμά του.
Θα του το χώσω στον λαιμό.
Όχι!
Δεν πρέπει. Όλα αυτά τα έχει σχεδιάσει εκείνος!
Αυτό θέλει ο Σάουρον!
Αυτό θέλει κι εκείνος!
Από εδώ. Πάμε.
Σπρώξτε! Εμπρός!
Πιο δυνατά!
Σημάνετε τις καμπάνες.
Δεχόμαστε επίθεση!
Κλείστε τις πύλες! Σηκώστε τη γέφυρα!
Πώς τα πάει η πρόοδός σου;
Δεν το άκουσες αυτό;
Έξω. Ακούστηκε σαν συναγερμός πολιορκίας.
Σε διαβεβαιώνω, έχω τις υποθέσεις της πόλης υπό έλεγχο.
Εγώ θα το κρίνω αυτό.
Ανήκεις εδώ μέσα, φίλε μου.
Δεν ανέχομαι πλέον να μου λες πού ανήκω!
Κάτω τα χέρια σου, φίλε.
Φύγε από αυτόν τον πύργο τώρα,
και όταν πέσουν οι Άνθρωποι της Μέσης Γης, ορκίζομαι,
κάθε ψυχή στον θεατό ή αθέατο κόσμο
θα μάθει ότι εσύ ήσουν ο αρχιτέκτονας του χαμού τους.
Έχουμε ακόμα εννέα Δαχτυλίδια να σφυρηλατήσουμε!
Το καλύτερο άλογο.
-Σίγουρα. -Είναι άλογο.
Αιώνες ολόκληρους,
επεδίωξα να κατασκευάσω αντικείμενα μεγάλης δύναμης.
Όμως απέτυχα.
Η αλήθεια είναι
ότι ήρθα στο Ερέγκιον όχι επειδή οι Βάλαρ σε χρειάζονταν,
αλλά επειδή σε χρειαζόμουν εγώ.
Δεν...
Δεν μπορώ να σφυρηλατήσω άλλα Δαχτυλίδια.
Και χωρίς το μίθριλ...
Ηρέμησε.
Πήγα στο Καζάντ-ντουμ.
Μετάλλευμα μίθριλ.
Επεξεργασμένο σε σκόνη από τον ίδιο τον Νάρβι.
Από το πιο αγνό απόθεμα στα ορυχεία τους.
Ένα ένατο της ποσότητας για κάθε Δαχτυλίδι.
Θα πρέπει να είναι αρκετό.
Κοντεύουμε τώρα, Κελεμπρίμπορ.
Κοντεύουμε να πετύχουμε τον στόχο μας.
Σου δίνω όρκο στην αθάνατη ύπαρξή μου,
όταν γραφτεί η ιστορία αυτής της Εποχής, τα Σίλμαριλ,
ξέρεις...
Δεν θα αξίζουν τίποτα παραπάνω από έναν ψίθυρο.
Τα Δαχτυλίδια σου, όμως...
τα Δαχτυλίδια της Δύναμης,
θα θεωρηθούν τα πιο πολύτιμα δημιουργήματα σε όλη τη Μέση Γη.
Ναι.
Μην κάνεις πίσω τώρα, τη στιγμή που οι μπότες σου φιλούν το κατώφλι.
Χρησιμοποίησέ το, φίλε μου.
Ξεπέρασε τον Φέανορ.
Ξεπέρασε τον εαυτό σου.
Μία τελευταία φορά.
Έγραψα ένα ποίημα, όμως η ομορφιά σου
επισκιάζει ακόμα οτιδήποτε κι αν γράψω.
Ελάτε, παιδιά!
Ναι!
Μετακινηθείτε εκεί. Εμπρός!
Πυρ!
Υποτιτλισμός: Γιώργος Λυκούδης
Επιμέλεια Γιώργος Μικρογιαννάκης
Downloaded from - MoviesMod.fit